**„Az illegális hulladéklerakók felszámolása" tárgyú pályázati kiírás és útmutató módosítása**

Az Innovációs és Technológiai Minisztérium (ITM), mint Támogató (továbbiakban: Támogató) az Országos Hulladékgazdálkodási Terv céljainak megvalósítása érdekében 2018. december 20. napján nyilvános pályázati felhívást tett közzé önkormányzatok számára. Az Országos Hulladékgazdálkodási Terv adatai alapján az illegális hulladéklerakók száma meghaladhatja az 1000-et. Környezetünk megóvása, egészséges életmódunk megőrzése, valamint tájvédelmi és tájképvédelmi szempontból is kiemelten fontos az illegális hulladéklerakók okozta talaj-, víz-, és levegőterhelés megszűntetése, illetve tájsebek csökkentése.

2018. december 28. napján megjelent a központi költségvetésről szóló törvény XVII. Innovációs és Technológiai Minisztérium fejezet fejezeti kezelésű előirányzataiból történő támogatásnyújtáshoz kapcsolódó különös szabályokról szóló 15/2018. (XII. 28.) ITM utasítás, amely új előírásokat tartalmaz a támogatói okiratok formáját, tartalmát és mellékleteit illetően. Erre tekintettel a Támogató által **kiírt pályázat a következők szerint módosul:**

1. A Pályázati felhívás 2.7. pontjának első bekezdése helyébe a következő szöveg lép:

„A Támogató a Pályázót a támogatás elnyeréséről a döntés meghozatalát követő 15 napon belül elektronikus levélben értesíti, majd gondoskodik az 1. melléklet szerinti Támogatói Okirat kiadásáról, melyet elektronikus levélben, valamint postai úton eredeti példányban küld meg a pályázatban megadott értesítési címre.”

1. A Pályázati felhívás *1. melléklete* helyébe jelen módosítás 1. számú melléklete lép:

1. számú melléklet: Támogatói Okirat

„Kötelezettségvállalás azonosítója:
 ***Iktatószám:***

**TÁMOGATÓI OKIRAT**

Értesítem, hogy

* az államháztartásról szóló 2011. évi CXCV. törvény (a továbbiakban: Áht) 48. § (3) bekezdése szerinti formában benyújtott támogatási igényét (pályázat)
* az Áht., az államháztartási törvény végrehajtásáról szóló 368/2011. (XII.31.) Korm. rendelet (a továbbiakban: Ávr.) VI. fejezetében;
* az Nemzeti Fejlesztési Minisztérium fejezet egyes fejezeti és központi kezelésű előirányzatainak felhasználásáról szóló 26/2015. (VII. 28.) NFM utasításban (továbbiakban: Szabályzat)

foglaltak figyelembe vételével elbírálta és támogatásra alkalmasnak minősítette, amely alapján a jelen támogatói okirat 2. pontjában részletezett szakmai feladattal kapcsolatban támogatásban részesül.

|  |  |
| --- | --- |
| Támogató adatai: | az Innovációs és Technológiai Minisztérium |
|  | székhely: **1011 Budapest, Fő utca 44-50.** |
|  | képviselő: **dr. Makai Martina helyettes államtitkár** |
|  | mint **Támogató**, |
|  |  |
| Kedvezményezett adatai:  | név:  |
|  | székhely:  |
|  | képviselő:  |
|  | cégjegyzékszám: - |
|  | adószám: statisztikai számjel: számlavezető neve:  |
|  | számla száma: mint **Kedvezményezett** |
|  |  |

1. **A támogatás nyújtásának előzményei, körülményei:**

Az Országos Hulladékgazdálkodási Terv adatai alapján az illegális hulladéklerakók száma meghaladhatja az 1000-et. Környezetünk megóvása, egészséges életmódunk megőrzése, valamint tájvédelmi és tájképvédelmi szempontból is kiemelten fontos az illegális hulladéklerakók okozta talaj-, víz-, és levegőterhelés megszűntetése, illetve tájsebek csökkentése.

A pályázati támogatás tárgya: Az illegális hulladéklerakók felszámolása.

A támogatás célja: a közterületen fellelhető illegálisan lerakott, elhagyott hulladék felszámolásának (elszállításának és kezelésének) elősegítése.

A Támogató jelen pályázattal a közterületen fellelhető illegálisan lerakott, elhagyott hulladék felszámolásának (elszállításának és kezelésének) elősegítését kívánja elérni, amelyhez támogatást nyújt önkormányzatok számára.

A Kedvezményezett a pályázati kiírásnak megfelelően, határidőben pályázatot nyújtott be a Támogató által „Az illegális hulladéklerakók felszámolása" címmel önkormányzatok részére kiírt, *nyílt* pályázatra. Ennek alapján a Támogató ………………………………………. iktatószámon meghozta támogatói döntését, és a jelen támogatói okiratban (a továbbiakban: támogatói okirat) meghatározott feltételek mellett támogatást nyújt a Kedvezményezett részére.

1. **A támogatói okirat tárgya:**

2.1. Kedvezményezett a pályázatában, a jelen támogatói okirat I. sz. mellékletét képező munkatervben és a jelen okirat II. sz. mellékletét képező költségtervben részletezettek szerint vállalja, hogy

- a pályázatban érintett illegális hulladéklerakókat felszámolja, ide értve a felszedett hulladékok hulladékgazdálkodási engedéllyel rendelkező szállítóval történő elszállítását és a program lebonyolításakor a hulladék átvételére jogosító, érvényes környezetvédelmi hatósági engedéllyel rendelkező hulladékkezelővel történő kezelését.

- Felhívjuk a figyelmet, hogy a megvalósítás során az elhagyott, vagy jogellenesen elhelyezett hulladékkal érintett terület(ek) teljes hulladékmentesítését kell elvégezni.

 (továbbiakban együtt: **szakmai feladat**).

2.2. Támogató jelen támogatói okiratot a Kedvezményezettnek a szakmai feladat teljesítése során felmerülő költségei 3.1. pont szerinti összegű támogatása tárgyában adja ki.

2.3. **Támogatási intenzitás: maximálisan 100%**

2.4. **A Kedvezményezett Ávr. 75. § szerinti nyilatkozatait jelen okirat IV. sz. mellékletét képző dokumentum tartalmazza.**

**3. A támogatás összege, forrása:**

3.1. **A támogatás összege: ………………………. Ft, azaz ………………………………. forint.**

3.2. A támogatás forrása: a Magyarország 2018. évi központi költségvetéséről szóló 2017. évi C törvény 1. melléklete, XVII. Innovációs és Technológiai Minisztérium fejezet, 20. Fejezeti kezelésű előirányzatok cím 35. Klíma-, energia- és zöldgazdaság-politikai ágazati programok alcím, 19. Hulladéklerakási járulékból finanszírozott feladatok jogcímcsoport.

3.3. A támogatás forrásának ÁHT azonosító száma: 341206

3.4. *A támogatás összege nem tartalmaz* *általános forgalmi adót. A támogatás összege nettó támogatás*.

***VAGY*** (*a megfelelő kiválasztandó*)

*A támogatás összege tartalmazza az általános forgalmi adót. A támogatás összege bruttó támogatás.*

3.5. A Kedvezményezett a IV. számú mellékletben nyilatkozik arról, hogy a 2. pont szerinti cél tekintetében adólevonási jog megilleti-e, illetve az adóterhet másra áthárítja-e.

**4. A támogatás folyósítása:**

4.1. **A költségvetési támogatás folyósítására**

**jelen támogatói okirat 6.1 pontjában előírásra került záró beszámoló elfogadását megelőzően támogatási előlegként kerül sor az alábbiak szerint:**

**A támogatási előleg összege: ………………. Ft**

4.2. A Támogató a támogatás összegéből ………………………. Ft, azaz ………… forint támogatási előleget nyújt a Kedvezményezett részére. A Támogató a támogatási előleget a jelen támogatói okirat aláírását követő 30 napon belül egy összegben utalja át a Kedvezményezett adatai között rögzített számlájára.

4.3. Kedvezményezett tudomásul veszi, hogy - tekintettel arra, hogy a forrás az Ávr. 45. § (1) bekezdése szerint a pályázati kiírás alapján kötelezettségvállalással terhelt 2018. évi maradvány - a támogatás alapját képező előirányzat terhére olyan kötelezettség vállalható, amelyből származó valamennyi kifizetés 2019. június 30-ig megtörténik.

4.4. A Kedvezményezett tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos.

**5. A támogatás felhasználásának szabályai:**

5.1. A Kedvezményezett tudomásul veszi, hogy a támogatást kizárólag a jelen támogatói okiratban meghatározott célra, a jelen támogatói okirat II. számú mellékleteként csatolt költségtervben meghatározott tételek szerinti bontásbanésa jelen támogatói okirat I. számú mellékleteként csatolt *munkatervben meghatározottak szerint* használhatja fel. A Kedvezményezett kizárólag az 5.3. pont szerinti támogatott tevékenység időtartama alatt felmerült és a cél megvalósításához szorosan és közvetlenül kapcsolódó költségeket számolhatja el. A költségtervben feltüntetett, de a cél megvalósításához szorosan és közvetlenül nem kapcsolódó költségek a pályázat keretében nem elszámolhatóak.

5.2. A II. számú mellékletként csatolt költségterv szerinti egyes költségnemek között, a csökkentéssel érintett költségnem összegének 10%-áig a Támogató írásbeli értesítése mellett a Kedvezményezett saját hatáskörben átcsoportosítást hajthat végre a Szerződés módosítása nélkül. A csökkentéssel érintett költségnem összegének 10%-át meghaladó, de 25%-nál nem nagyobb mértékű átcsoportosítás esetén a módosított költségterv írásban történő jóváhagyására a szakmai teljesítésigazoló jogosult. A csökkentéssel érintett költségnem összegének 25%-át meghaladó mértékű átcsoportosítás végrehajtásához a Szerződés módosítása szükséges.

A támogatás és amennyiben előírásra került a saját forrás felhasználása során a Kedvezményezett a költségterv egyes költségvetési sorain rögzített összegtől lefelé korlátlan mértékben eltérhet. A költségterv egyes sorait érintő változtatásra a Kedvezményezett által a jelen támogatói okirat 5.3. pontjában a támogatás felhasználására meghatározott határidő elteltéig van lehetőség.

**5.3.** **Támogatott tevékenység időtartama és a felhasználás határideje:**

1. A támogatott tevékenység időtartamának

|  |  |
| --- | --- |
| aa.) kezdő napja: | a Támogatói Okirat elfogadásának napja |
| ab.) utolsó napja: | a Támogatói Okirat elfogadását követő 3. hónap utolsó napja |

1. A támogatott tevékenység időtartamának kezdő napjától kezdődően **a támogatás felhasználásának határideje**: a Támogatói Okirat elfogadását követő 3. hónap utolsó napja

5.4. A Kedvezményezett a támogatott tevékenység megvalósításába *közreműködő(ke)t vonhat be a Támogató előzetes írásbeli jóváhagyásával.*

*A támogatott tevékenység megvalósításába bevont közreműködők a jelen támogatói okirat … számú mellékletében meghatározott tevékenységeket valósítják meg.*

*Közreműködő bevonása esetén a Kedvezményezett köteles a közreműködő bevonásának tényéről (a közreműködő és az általa megvalósítani szándékozott tevékenység megnevezésével) a Támogatót előzetesen haladéktalanul tájékoztatni.*

5.5. A támogatás megvalósításába közreműködőként csak az a személy (természetes személy, jogi személy) vonható be, amely megfelel az Áht. 50. § -ában foglalt feltételeknek.

Ha a Kedvezményezett a támogatói okiratból eredő kötelezettsége teljesítéséhez vagy joga gyakorlásához más személy közreműködését veszi igénybe, az igénybevett személy magatartásáért úgy felel, mintha maga járt volna el.

Ha a Kedvezményezettnek közreműködő igénybevételére nem volt joga, felelős mindazokért a károkért is, amelyek e személy igénybevétele nélkül nem következtek volna be.

5.6. A felek a jelen támogatói okirat teljesítése érdekében kapcsolattartó személyeket neveznek meg:

a Támogató részéről: dr. Gazdóf Angéla főosztályvezető (tel.: +36 1 795 3896, e-mail cím: kkszf.szerzodes@itm.gov.hu)

a Kedvezményezett részéről: ……………………......................................................................

*(név+beosztás+telefonszám+e-mail cím)*

**6. A támogatás felhasználásának ellenőrzése, beszámolási kötelezettség:**

6.1. A támogatási igény jogosságát valamint a támogatás és a saját forrás felhasználását a Támogató, az Innovációs és Technológiai Minisztérium valamint a jogszabályban, pályázati kiírásban, támogatói okiratban meghatározott szervek ellenőrizhetik. Az ellenőrzések lefolytatására a támogatói okirat megkötését megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig kerülhet sor.

6.2. A Kedvezményezett a támogatott tevékenység megvalósítása során a költségvetési támogatás és - saját forrás jogszabály, pályázati kiírás vagy a támogató által történő előírása esetén - a saját forrás terhére a százezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.

6.3. A Kedvezményezett köteles a támogatási összeget elkülönítetten kezelni és a támogatási összeg felhasználására nézve elkülönített számviteli nyilvántartást vezetni, illetőleg a támogatással kapcsolatos valamennyi dokumentumot (különösen a felhasználást dokumentáló számlákat, bizonylatokat, szerződéseket, egyéb okiratokat) a Támogató vagy egyéb ellenőrzésre jogosult szervek által ellenőrizhető módon kezelni és nyilvántartani**,** valamint a Támogató általi jóváhagyásától számított legalább 10 (tíz) évig megőrizni. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.

6.4.A Kedvezményezett a támogatás felhasználásáról **legkésőbb a szakmai megvalósítás végső határidejét követő 30. napig** köteles *szakmai beszámolót és pénzügyi elszámolást* készíteni és átadni elektronikus úton, a benyújtó aláírását tartalmazó pdf formátumban beszkennelve és postai úton a Támogató szakmailag illetékes főosztálya részére.

A Támogató részéről a szakmai beszámoló és pénzügyi elszámolás elfogadására a Kiemelt Infrastruktúrák Főosztálya, a teljesítésigazolásra dr. Gazdóf Angéla főosztályvezető jogosult.

6.5. A beszámolónak és az elszámolásnak a következőket kell tartalmaznia:

1. Szakmai beszámoló: szakmai értékelés a támogatás céljának megvalósulásáról (amennyiben a beszámoló 20 oldalnál hosszabb, a Kedvezményezett köteles egyoldalas összefoglalót készíteni);
2. Pénzügyi elszámolás: kötelező tartalmi elemei:

ba) A pénzügyi elszámolás: kötelező tartalmi elemei:

* a támogatott tevékenység időtartamához igazodó, a Kedvezményezett, és az 5.4. pontban meghatározott Közreműködő(k) nevére szóló számlák, *Közreműködő(k) és a Kedvezményezett közötti szerződés*, a beruházás aktiválását igazoló számviteli okmányok, egyéb számviteli és adóhatósági felhasználásra alkalmas helyettesítő okiratok, bizonylatok adataival megegyezően kitöltött, a jelen támogatói okirat III. számú mellékletét képező számlaösszesítő.
* A Kedvezményezett a felhasználást dokumentáló eredeti számlákra, bizonylatokra, egyéb okiratokra köteles ráírni: *„A bizonylat összegéből ……………….. támogatói okirat alapján elszámolva ……………Ft.”*.
* közreműködő esetén (ha van) kedvezményezett és közreműködő közötti szerződés csatolása.

bb) A pénzügyi elszámolás során azon gazdasági események esetén, amelyeknél az ellenérték külföldi pénznemben került meghatározásra és így a gazdasági eseményt alátámasztó bizonylat (számla, számviteli bizonylat) is külföldi pénznemre szól, annak végösszegét és arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani. A Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell devizára átváltani. Az elszámolásba a számlák, számviteli bizonylatok (fentiek alapján számított) forintban kifejezett értékét kell beállítani. A számlaösszesítőn a forintra való átszámítás során alkalmazott árfolyamot fel kell tüntetni, és a termék/szolgáltatás megnevezése oszlopba a számla tárgyát magyar nyelven kell beírni.

1. A pénzügyi elszámolás ellenőrzése során a támogató ellenőrzi a részbeszámolóhoz, beszámolóhoz csatolt, a támogatott tevékenység megvalósításához kapcsolódó költségeket igazoló számviteli bizonylatokról készített összesítőt oly módon, hogy az összesítőn feltüntetett valamennyi bizonylat létezését és az összesítővel való egyezőségének meglétét a záradékolt eredeti bizonylatok hiteles másolatainak bekérésével vizsgálja. Hiteles másolatként a kedvezményezett képviseletére jogosult vagy az általa meghatalmazott személy által aláírt másolat fogadható el.

6.6. A Kedvezményezett a beszámolót és az elszámolást úgy köteles elkészíteni, hogy az alkalmas legyen a támogatás felhasználásának részletes ellenőrzésére. A Támogató a beszámolót és az elszámolást a beérkezést követő 30 napon belül megvizsgálja, és dönt annak elfogadásáról, illetve elutasításáról. A Támogató döntéséről és az esetleg jogosulatlanul igénybe vett, és a Kedvezményezett által 7.5. pont szerint jelzett fel nem használt támogatás visszafizetésének kötelezettségéről 5 napon belül írásban értesíti a Kedvezményezettet. Ha a Kedvezményezett a beszámolásra, elszámolásra vonatkozó kötelezettségét határidőre nem teljesíti, vagy a határidőben benyújtott beszámoló, elszámolás tartalma nem a jelen támogatói okirat III. sz. mellékletét képező számlaösszesítőnek megfelelően teljesíti, úgy a Támogató határidő megjelölésével írásban felszólítja a Kedvezményezettet, a beszámoló benyújtására, a hiány pótlására, vagy a beszámoló, elszámolás egyéb módon történő korrekciójára. A beszámoló, elszámolás elfogadására jelen pontban rögzített határidő ez esetben egy alkalommal legfeljebb 20 nappal meghosszabbítható. A felek rögzítik, hogy a pótlás, korrekció elmulasztása lehetetlenné teszi annak megállapítását, hogy a támogatást a Kedvezményezett rendeltetésszerűen használta-e fel.

6.7. A Kedvezményezett köteles a költségvetési támogatások lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.

6.8. A Kedvezményezett jelen okiratban meghatározott, elszámolás alapjául szolgáló dokumentumai az alábbi címen találhatóak meg: ..…………………………………………………………………

**7. A támogatói okirat visszavonása, a támogatás visszafizetése:**

7.1. A Támogató a jelen okirat visszavonására jogosult, ha:

1. a Kedvezményezett jogosulatlanul vette igénybe a támogatást, vagy
2. az Ávr. 96. § a) – i) szerinti esetekben. vagy
3. a Kedvezményezett és a Támogató által előírt biztosítékot a Támogató által megjelölt határidőig nem vagy nem megfelelően nyújtotta be.

7.2. Ha a Kedvezményezett olyan nyilatkozatot tesz, vagy a Támogató olyan körülményről szerez tudomást, amely a jelen támogatói okirat visszavonását megalapozza, a Támogató felfüggeszti a támogatás folyósítását, és erről a Támogató legkésőbb a támogatói okirat visszavonását, a támogatás folyósításának felfüggesztését megalapozó körülmény tudomására jutástól számított 5 napon belül a Kedvezményezettet írásban tájékoztatja.

7.3. Ha a Támogató a jelen támogatói okiratot az Ávr. 97. § (3) bekezdése szerinti külön okirat kiállításával és Kedvezményezett részére történő megküldésével visszavonja, az addig a Kedvezményezett részére folyósított támogatás összegét az addig folyósított támogatásból a jogosulatlanul igénybe vett támogatás összegét vissza kell fizetni a Támogató által megadott határidőn belül. A Támogató fejezeti kezelésű előirányzat felhasználási keretszámlájára (10032000 – 00290737 – 50000005) visszautalással történik a támogatói okiratszám, a jelen támogatói okirat 3.3. pontjában megjelölt ÁHT azonosító, a kötelezettségvállalás azonosítója és az okirat iktatószámának feltüntetésével. A Támogató a támogatói okirat visszavonása során figyelembe veszi különösen az eltelt időt, a megvalósult feladat mértékét és a Kedvezményezett magatartásának felróhatóságát.

7.4. A Támogató a támogatói okirat visszavonása nélkül is elrendelheti a költségvetési támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ilyen esetben a kedvezményezett a jogosulatlanul igénybe vett támogatás összegét a jelen támogatói okirat 7.6. pontja és az Áht. 53/A. § alapján köteles visszafizetni.

7.5. A Kedvezményezett tudomásul veszi, hogy amennyiben a támogatott tevékenység összköltsége a *költségtervben* *foglaltakhoz képest* csökken*, a* támogatás összegét az összköltség csökkenésének arányában, több támogatási forrás esetén az eredeti támogatási arányoknak megfelelően szükséges csökkenteni. A támogatott tevékenység összköltségének csökkenéséről a felek támogatói okirat módosítás keretében állapodnak meg.

7.6. Amennyiben a támogatásból fel nem használt összeg maradt vissza, úgy annak összegét a Kedvezményezett köteles a Támogató felé haladéktalanul, de legkésőbb a beszámoló benyújtásával egyidejűleg jelezni. Kedvezményezett a fel nem használt támogatási összeget a Támogató külön fizetési felszólítását követően, egy összegben – jogosulatlan igénybevétel megállapítása esetén, az Ávr. 98. § szerinti kamattal – köteles visszafizetni.

A Támogató fejezeti kezelésű előirányzat felhasználási keretszámlájára (10032000-00290737-50000005) visszautalással történik a támogatói okiratszám, a jelen támogatói okirat 3.3. pontjában megjelölt ÁHT azonosító, a kötelezettségvállalás azonosítója és az okirat iktatószámának feltüntetésével.

7.7. A Kedvezményezett tudomásul veszi, hogy amennyiben a jelen okirat IV. sz. mellékleteként csatolt nyilatkozata ellenére a támogatás felhasználása során a fizetendő adójából rá áthárított vagy az általa megállapított adót levonta, vagy a keletkező adóterhet másra áthárította, a levonásba helyezett vagy áthárított és a Támogató által is támogatott adó összegének megfelelő támogatást köteles a Támogató részére a Támogató által meghatározott számlára, a támogatói okiratszám és a jelen okirat 3.3. pontjában meghatározott ÁHT azonosító megjelölésével 30 napon belül visszafizetni.

**8. A támogatási jogviszony módosítása:**

8.1. Jelen támogatói okirat-módosítása kizárólag írásban történhet. A Kedvezményezettnek támogatói okirattal létrejött támogatási szerződéses jogviszony módosítására irányuló kérelmét írásban, részletes indokolással ellátva kell a Támogató részére előterjesztenie. Kedvezményezett kizárólag olyan indokkal kezdeményezhet támogatói okirat-módosítást, amely a támogatás megítélésének körülményeit utólag nem változtatja meg. Támogatói okirat-módosítás keretében sor kerülhet különösen a támogatási cél megvalósulását nem veszélyeztető határidő-módosítás, a feladat költségvetésének módosulása, valamint a Kedvezményezett adólevonási jogosultságában bekövetkezett változás miatt, amely módosítást a Kedvezményezett az eredeti vagy a korábban módosított támogatói okiratban a támogatás felhasználására meghatározott véghatáridő leteltéig írásban kezdeményezheti. A támogatás felhasználásáról történő beszámolás határidejének módosítása szintén írásban kezdeményezhető az eredeti vagy a korábban módosított támogatói okiratban meghatározott beszámolási határidő leteltéig.

8.2. A Támogató a Kedvezményezett nem kellően megalapozott támogatói okirat-módosítási kérelmét elutasítja. Amennyiben a módosítás szükségessége a Kedvezményezettnek felróható okból ered, úgy az eset összes körülményeit mérlegelve a Támogató választ a támogatói okirat-módosítás és szerződésszegés esetén alkalmazható jogkövetkezmények (támogatói okirat visszavonása) között.

8.3.Támogató az Áht. 48/A. § (3) bekezdése alapján jogosult jelen támogatói okirattal létrejött támogatási szerződéses jogviszonyt egyoldalúan, a Kedvezményezett javára módosítani.

8.4. **Nem kell a támogatási jogviszonyt módosítani, ha**

*a)* a támogatott tevékenység időtartamának, valamint az ahhoz kapcsolódó felhasználási, beszámolási határidő időpontja a támogatói okiratban meghatározott határidőhöz képest előreláthatóan a három hónapos késedelmet nem haladja meg és azt a Kedvezményezett a jelen okiratban meghatározott határidő lejárta előtt ezt írásban jelzi a Támogató felé – ideértve az ezen határidő-módosítások miatt változó támogatási intenzitás esetét is –,

*b)* a támogatói okiratban meghatározott bármely indikátor értékének várható teljesülése eléri a célérték legalább 90%-át,

*c)* a műszaki, szakmai tartalom megváltozása olyan jellegű, amely során a kedvezményezett által nyilatkozatban vállalt tulajdonsághoz vagy képességhez mérten a támogatott tevékenység eredményessége szempontjából kedvezőbb vagy azonos értékű műszaki, szakmai megoldás valósul meg.

**9. Biztosítékok:**

A Kedvezményezett az alábbi biztosítéko(ka)t **legkésőbb a támogatás folyósításáig kell a Támogató rendelkezésére bocsátania:**

- a Kedvezményezett számlavezető pénzintézete által ellenjegyzett, a jelen okirat 6.4. pontjában meghatározott ellenőrzési véghatáridővel megegyező határidőig a Támogató javára szóló, valamennyi – jogszabály alapján beszedési megbízással megterhelhető – fizetési számlájára vonatkozó, csak a Támogató írásbeli hozzájárulásával visszavonható, beszedési megbízásra felhatalmazó nyilatkozata pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt; amennyiben a Kedvezményezett több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről.

Amennyiben a Kedvezményezett határidőn belül nem teljesíti a támogatás visszafizetésére a jelen támogatói okiratban meghatározott kötelezettségét, a visszafizetési kötelezettség érvényesítése felhatalmazás útján beszedési megbízással *és a fenntartási időszakra előírt biztosítékokból történő kielégítéssel* történik.

A Kedvezményezett kijelenti, hogy a bejelentetteken kívül további bankszámlája nincs; ezzel összefüggésben kötelezettséget vállal arra, hogy ha új bankszámlát nyit, azt 8 napon belül bejelenti a Támogatónak, egyúttal csatolja az új bankszámlára vonatkozó – a fentiekben meghatározott tartalmú – beszedési megbízás benyújtására szóló felhatalmazást, és egyidejűleg nyilatkozik a felhatalmazások érvényesítésének sorrendjéről.

**10. Egyéb rendelkezések:**

10.1.A Kedvezményezett a jelen okirat **aláírásáig** a Támogató részére átadta **az alábbi dokumentum** Ávr. 75. § (3) bekezdése szerinti – 30 napnál nem régebbi – példányát:

– a Kedvezményezett képviselőjének aláírási jogosultságát igazoló okirat.

10.2. Ha az Ávr. 96. § a), c), d), f), h) vagy i) pontjában meghatározott bármely körülmény bekövetkezik, a támogatott tevékenység összköltsége a tervezetthez képest csökken, a Kedvezményezett adólevonási jogosultságában, más adataiban, vagy a költségvetési támogatás egyéb - a pályázati kiírásban meghatározott, a támogatási igényben ismertetett, vagy a jogszabályban, támogatói okiratban, támogatási szerződésben rögzített - feltételeiben változás következik be, - különösen ha a Kedvezményezett ellen csőd vagy felszámolási eljárás indul, vagy a helyzetében olyan változás áll be amely jelen okirat célját veszélyezteti vagy ellehetetleníti - a Kedvezményezett a tudomására jutástól, vagy az eljárás megindulásától számított 8 (nyolc) napon belül köteles azt írásban bejelenteni a Támogatónak.

10.3. Ha a Támogató a 10.2. pont szerinti bejelentés útján vagy egyébként tudomást szerez a 10.2. pontban meghatározott körülmények bekövetkezéséről, a tudomásszerzést követően 15 napon belül megteszi az általa nyilvántartott adatok megváltoztatására, a költségvetési támogatás feltételeinek módosítására, jogszabályban vagy jelen okiratban meghatározott esetekben annak visszavonására, az attól történő elállásra, annak módosítására, felmondására, továbbá a jogosulatlanul igénybe vett támogatás visszakövetelésére, az Ávr. 98. § (5) bekezdése szerinti részleges visszafizetés elrendelésére, vagy más eljárás lefolytatására irányuló intézkedéseket.

10.4. A jelen támogatói okirattal összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli. A fentiektől eltérően azonban a Támogató nem hozhatja nyilvánosságra azokat az adatokat, amelyeknek megismerése a Kedvezményezett üzleti tevékenységének végzése szempontjából aránytalan sérelmet okozna - így különösen technológiai eljárásra, műszaki megoldásra, know-how-ra vonatkozó adatokat -, amennyiben azok nyilvánosságra hozatalát a Kedvezményezett a támogatás felhasználásáról történő beszámolással egyidejűleg kifejezetten és elkülönítetten megtiltotta.

Jelen támogatói okirat aláírásával Kedvezményezett tudomásul veszi, hogy neve, a támogatás tárgya, az elnyert támogatás összege, felhasználásának helye és módja nyilvánosságra kerül a www.kormany.hu honlapon történő közzététel útján.

10.5. A Kedvezményezett a támogatás felhasználása során – szükség szerint – megfelelően alkalmazni köteles a közbeszerzésekre vonatkozó jogszabályokat. A költségvetési támogatás szabályszerű felhasználása érdekében a Kedvezményezett közbeszerzési eljárást és más beszerzési eljárást úgy köteles lefolytatni, hogy az a költségvetési támogatás ésszerű és hatékony felhasználását biztosítsa. Azt, hogy a Kedvezményezett eleget tett-e a közbeszerzési jogszabályoknak, a Támogató a közbeszerzésekről szóló 2015. évi CXLIII. törvény (a továbbiakban: Kbt.) 43. §-a alapján közzétett dokumentumokból ellenőrzi. A Kedvezményezett köteles – *a közbeszerzési eljárás lezárását követő* 15 *napon belül, de legkésőbb* a jelen támogatói okiratban meghatározott beszámoló benyújtásával egyidejűleg – az ellenőrzéshez (az eljárás beazonosításához) szükséges adatokat a Támogató részére írásban szolgáltatni. A fenti ellenőrzés során a Támogató bekérheti a Kedvezményezett vagy a Kedvezményezett által a támogatott tevékenység megvalósításába bevont közreműködő által folytatott közbeszerzési eljárás során a Kbt. 46. § (2) bekezdésében meghatározottak szerint keletkezett dokumentumokat. Amennyiben az eljárás lefolytatására az elektronikus közbeszerzési rendszeren (EKR) került sor, a keletkezett dokumentumok vizsgálatához Kedvezményezett köteles Támogató részére elektronikus hozzáférést biztosítani. A Kedvezményezett köteles a Támogató által kért dokumentumokat a Támogató által megadott határidőig benyújtani. A Támogató továbbá jogosult a fenti dokumentumokat a helyszínen ellenőrizni. A Kedvezményezett köteles a Támogatót haladéktalanul írásban értesíteni, amennyiben az általa lefolytatott közbeszerzési eljárás ellen jogorvoslati eljárás indult.

Kedvezményezett vizsgálni köteles, hogy a számára juttatott támogatási összeg alapján a Nemzeti Kommunikációs Hivatalról (NKOH) és a kormányzati kommunikációs beszerzések központosított közbeszerzési rendszeréről szóló 247/2014. (X. 1.) Korm. rendelet hatálya alá tartozó szervezetnek minősül-e. Amennyiben igen, Kedvezményezett tudomásul veszi, hogy a támogatás nyújtására csupán az NKOH előzetes jóváhagyását követően kerülhet sor.

10.6. A Kedvezményezett a támogatott feladat kivitelezése során – a média megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon, köteles a Támogató teljes nevének, valamint a támogatás tényének kifogástalan nyomdatechnikai kivitelezésben történő megjelentetésére, melynek további részleteiről – igény esetén - a felek a jelen támogatói okirat aláírását követően külön szerződésben állapodhatnak meg. A Kedvezményezett a Támogató nevének feltüntetésére, illetve használatára kizárólag a jelen támogatói okirat hatálya alatt jogosult.

10.7. Jelen támogatói okirat alapjána Támogató és Kedvezményezett közötti támogatási jogviszony a támogatói okirat közlésének napján jön létre. A Kedvezményezett támogatási igényétől/pályázatától eltérő tartalmú támogatói okirat esetén a támogatói okirat közlésétől számított 15 napon belül a támogatói okirat elfogadásával kapcsolatban nyilatkozatot tehet. Elfogadó nyilatkozatnak kell tekinteni, ha a Kedvezményezett 15 napon belül nem tesz nyilatkozatot. Amennyiben Kedvezményezett a támogatói okiratot elfogadja, vagy 15 napon belül nem nyilatkozik, a támogatási jogviszony a támogatói okirat közlésének napján jön létre.

10.8. Kedvezményezett tudomásul veszi, hogy amennyiben a támogatási jogviszony hatálya alatt a Kedvezményezett személyében jogutódlás történik, akkor a jogutód a jogutódlást követő 30 napon belül írásban köteles nyilatkozni arról, hogy az Áht.-nak és a támogatási jogviszonynak a Kedvezményezettre vonatkozó követelményeit teljesíti, azokat magára nézve kötelezőnek ismeri el.

10.9. A jelen támogatói okiratban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyvről szóló 2013. évi V. törvény, az Áht. és az Ávr. – az irányadók. A felek a jelen jogviszonyból eredő esetleges jogvitáikat elsősorban tárgyalásos úton kötelesek rendezni.

10.10. A jelen támogatói okirat kiadására az Áht. 48.§ (1) bekezdés b) pont, és az Ávr. 65/A. § (1) a) pontja alapján került sor.

A támogatói okirat 4 db eredeti, egymással teljes egészében megegyező példányban készült, amelyből 3 db a Támogatónál, 1 db a Kedvezményezettnek kerül megküldésre.

**Mellékletek:**

1. Munkaterv
2. Költségterv
3. Számlaösszesítő és elszámolási segédlet
4. A Kedvezményezett nyilatkozatai
5. Adatlap

Budapest, 2019.

|  |
| --- |
| **……………………………….****dr. Makai Martina** **helyettes államtitkár** **Fenntartható Fejlesztésekért****Felelős Helyettes Államtitkárság****Innovációs és Technológiai** **Minisztérium****Támogató****(ph.)** |
| **Ellenjegyzem:****…………………………****Szohr Frigyes****főosztályvezető****Ágazati Előirányzatok Főosztály****Innovációs és Technológiai** **Minisztérium****pénzügyi ellenjegyző”** |

„Az illegális hulladéklerakók felszámolása" tárgyú pályázati felhívás fenti módosítással nem érintett rendelkezései változatlan formában hatályban maradnak.